text: 71 bilister kørte for hurtigt – politiet kommer hver uge
  29 april 2018 kl. 13.53
  Politiets fotovogn holdt søndag på Hellevad-Bovvej. 71 bilister kunne ikke overholde den tilladte fartgrænse, og 15 bilister får klip i kortet. 
  
  ”Vi kommer hver uge,” lyder det fra Syd- og Sønderjyllands Politi, efter at politiets fotovogn søndag blitzede 71 bilister på Hellevad-Bovvej. 
  356 bilister kørte forbi fotovognen i løbet af de fire og en halv time, den holdt på vejen. 15 af bilisterne havde foden så tungt hvilende på speederen, at de får et klip i kortet.
  Bilisten med den tungeste højre fod drønede forbi fotovognen med 147 km/t.
  - Gennemsnitshastigheden skal sænkes, så vi kommer hver uge, skriver Syd- og Sønderjyllands Politi på Twitter.
  Status for atk-måling på Hellevad-Bovvej, På 4 1/2 time passerede 356 køretøjer. Desværre blev resultatet 71 overtrædelser hvoraf 15 kørte til klip. Højeste 147kmt. Gns-hastigheden skal sænkes, så vi kommer hver uge. Fortsat god dag #atkdk #politidk
  
  